Richard Harris (nombre artistico de Richard St. John Harris), naixito de Luimneach (condato de Luimneach) l'1 d'octubre de 1930 y muerto en Londres (Reino Uniu) o 25 d'octubre de 2002, estió un actor, guionista, director y productor cinematografico irlandés, activo en o mundo d'o cine dende zaguerías d'os anyos 1950, y con quantos premios recibitos mientres a suya carrera cinematografica. D'entre as suyas muitas cintas, se puet citar The Long and the Short and the Tall (1961, Leslie Norman), Mutiny on the Bounty (1962, Lewis Milestone), Major Dundee (1965, Sam Peckinpah), A Man Called Horse (1970, Elliot Silverstein), The Field (1990, Jim Sheridan), Gladiator (2000, Ridley Scott), u Harry Potter and the Philosopher's Stone (2001, Chris Columbus).